Document ID: 31996R0078

KOMISSION ASETUS (EY) N:o 78/96,
annettu 19 päivänä tammikuuta 1996,
neuvoston asetuksen (ETY) N:o 2204/90 soveltamista koskevista yksityiskohtaisista säännöistä annetun asetuksen (ETY) N:o 2742/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteistä markkinajärjestelyä koskevista täydentävistä yleisistä säännöistä juustojen osalta 24 päivänä heinäkuuta 1990 annetun neuvoston asetuksen (ETY) N:o 2204/90 (1) ja erityisesti sen 1 artiklan 2 alakohdan sekä 3 artiklan 3 kohdan 2 alakohdan,
sekä katsoo, että
komission asetuksen (ETY) N:o 2742/90 (2), sellaisena kuin se on viimeksi muutettuna asetuksella (EY) N:o 1802/95 (3), 4 artiklan 1 kohdassa vahvistetaan luvatta käytettyjen kaseiinien ja kaseinaattien osalta perittävä summa ottaen huomioon kaseiinien ja kaseinaattien markkinoilla todetut hinnat vuoden 1992 ensimmäisen vuosineljänneksen aikana; kyseisten hintojen nousun johdosta vuoden 1995 aikana on tarpeen alentaa edellä mainittua summaa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2742/90 4 artiklan 1 kohta seuraavasti:
"1. Asetuksen (ETY) N:o 2204/90 3 artiklan 3 kohdan soveltamisesta johtuva summa on 183 ecua 100:aa kilogrammaa kaseiineja ja/tai kaseinaatteja kohden ottaen huomioon vuoden 1995 toisen vuosineljänneksen kuluessa markkinoilla todettu kaseiinien ja kaseinaattien hinta."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 19 päivänä tammikuuta 1996.

Labels: 2
17
6